《毗陵龚君以崇见投古风思致不风依韵答之》
宋代·孙应时

松柏有佳色，矫矫涧欲涯。
要经鸾凤棲，岂怨人迹遐。
匠石初未鸾，千岁甘枯槎。
万牛送明堂，亦不以自夸。
奇物固落落，念此毋叹嗟。
君看蒿蓬茂，正足供鸣蛙。
深根忍霜雪，生意日已嘉。
终然拔青云，勿虑岁月赊。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。